"Аерылуы да кыен, болай яшәп тә булмый... Түзәр хәлем калмады"

	8 июльдә «Гаилә, мәхәббәт һәм тугрылык көне»н билгеләп үттек. Бу көнне Россиядә «Аерылышусыз көн» акциясе узды һәм Самара өлкәсе ЗАГС идарәсе бу көнне аерылышу белән бәйле мәсьәләләрне хәл итүне кичектереп торды. Ләкин бу гына проблеманы хәл итә алмый, әлбәттә. Аерылабыз, дигән кешеләр бу көнне булмаса, башка көнне килеп аерылышып китә алалар.
 Яхшы хәбәр дә бар. Бүгенге көндә Россиядә аерылышучылар саны кимү күзәтелә. Дәүләт статистикасы федераль хезмәте мәгълүматларына караганда, 2019 елда - 620730, 2020 елда 564033 пар аерылышкан. Ләкин экспертлар оптимистик хыялларга бирел-миләр, аерылышучылар саны кимү, иң беренче чиратта, рәсми рәвештә теркәлгән никахларның гомум саны кимүгә дә бәйле. Ләкин тенденция куркыныч: җитмеш ел элек парларның - 4, 30 ел элек - 42, 2019 елда - 65, 2020 елда - 73 проценты аерылышкан. Самара өлкәсе өчен дә аерылышулар проблемасы көн үзәгендә тора. Рәсми документларга караганда, өлкәдә язылышкан парлар саны 30 мең булса, аерылучылар саны 20 меңгә җитә. Аналитиклар аңлатуынча, гаилә коруга коронавирус пандемиясе дә йогынты ясый, күбесе мөнәсәбәтләрен законлаштыруны яхшырак заманнарга калдыралар. 
	---	
Бердәмлек

	№ --- | 08.07.2021	


